Държавен вестник, бр. 18, 2002 г., стр. 28

С Т Р .  28
Д Ъ Р Ж А В Е Н   В Е С Т Н И К
Б Р О Й  18
дадено в книжка-разписание, и полученото чис-
ло се раздели на 40. Влаковият персонал на
първия влак писмено се уведомява със заповед
обр. II-А, че след техния влак ще се движи втори
влак на междугарово разстояние, а персоналът
на втория влак—че пред тях е заминал влак.
Чл. 171. В случаите, когато всички съобще-
ния бъдат прекъснати след изпращането на влак
в посока срещу километража или при двойни
жп линии, дежурният ръководител движение
не може да изпрати влак в същото направле-
ние, докато не получи потвърждение с писмо,
подпечатано с печат на съседната гара, че пред-
шестващият влак е пристигнал там цял.
Чл. 172. В случаите, когато преди прекъсва-
не на съобщенията дежурният ръководител
движение е дал съгласие на съседната гара да
изпрати влак в посока на километража, между-
гарието се смята за заето до пристигането на
този влак или до получаване потвърждение с
писмо от съседната гара, подпечатано с датния
гаров печат, че влакът в това направление, за
който е получено съгласие, няма да бъде изпра-
тен и даденото съгласие се отменя.
Чл. 173. (1) В случаите, когато в гарата няма
влак, който се движи срещу километража, а в
съседната гара има влак за заминаване по посо-
ка на километража, дежурният ръководител
движение в гарата, в която се намира влакът за
това направление, ако е възможно, изпраща до
съседната гара по железопътен работник пис-
мо с подписа си и подпечатано с датния печат
на гарата, с което иска съгласие да изпрати
влака, движещ се по посока на километража.
(2) Дежурният ръководител движение в съ-
седната гара, след като получи искането за из-
пращане на влака в направление по километра-
жа, преценява и съобразно движението на вла-
ка в посока срещу километража дава или не
дава съгласие за изпращането на влака, дви-
жещ се по посока на километража, и изпраща
план, по който ще се движат влаковете до въз-
становяването на съобщенията.
(3) Дежурният ръководител движение, кой-
то предлага влака в направление по километра-
жа, няма право да заеме междугарието, докато
не получи писмено отговор-съгласие от съсед-
ната гара, подписан от дежурния ръководител
движение, подпечатан с гаровия печат.
Чл. 174. При прекъсване на всички видове
съобщения на двойни жп линии влаковете мо-
гат да се изпращат и в двете направления по
правилния им път при спазване на следните
условия:
1. когато прекъсването на съобщенията е
станало при свободно междугарие, готовият за
изпращане влак се изпраща, без да се задържа,
като се уведомява влаковият персонал;
2. когато съобщенията не се възстановят след
изпращане на първия влак по правилото по т. 1,
втори влак в същото направление се изпраща
по начин, указан в чл. 169.
Чл. 175. При прекъснати всички видове съ-
общения на двойни жп линии не се разрешава
движение на влаковете по неправилен път.
Когато съобщенията се прекъснат, след като е
изпратен влак по неправилен път, следващ влак
по неправилен път не се изпраща, докато не се
възстановят съобщенията.
Чл. 176. Когато по един от текущите пътища
на междугарието на двойна жп линия движени-
ето се преустанови поради ремонт или други
причини и влаковете се движат по неправилен
път, преди прекъсване на съобщенията се при-
лагат правилата за ДБС, предвидени за единич-
ни жп линии.
Чл. 177. Забранено е да се заема междугари-
ето от работни и други извънредни влакове и
возила с разграничение по време, както и да се
изпраща влак преди време, докато трае прекъс-
ването на съобщенията.
Чл. 178. (1) Когато преди прекъсване на съ-
общенията е бил открит временен пост на меж-
дугарието, ДБС се разрешава само след закрива-
нето му, като влакът се прибира в гарата, в която
му е предписано. С влака се прибира и дежурни-
ят ръководител движение от временния пост,
който предава ключа от стрелката на междуга-
рието, заключена в нормално положение (ако
има такава), и закрива поста само с тази гара.
(2) Когато в момента на прекъсването на
съобщенията на временния пост се намира влак,
на който е предписано да се прибере в гарата,
намираща се по посока на километража, тя
изчаква прибирането му цял, след което може
да изпрати влак срещу километража.
(3) Когато на влака по ал. 2 е предписано да
се прибере в гарата, намираща се в посока сре-
щу километража, гарата по направление на
километража може да изпрати влак срещу ки-
лометража по условията на чл. 172.
(4) В случай че на влак е предписано да се
прегарира на коловоз във временния пост, за да
се пропуснат други влакове и след това да се пре-
къснат съобщенията, влакове в тези междуга-
рия се пускат само след възстановяване на съоб-
щенията между временния пост и съседните гари
или установяване на писмена връзка между тях.
Чл. 179. Когато преди прекъсване на съоб-
щенията е изпратен влак до определено място
на междугарието с предписание да се прибере в
една от съседните гари, движението на другите
влакове се урежда по условията на чл. 172.
Чл. 180. Когато преди прекъсване на съоб-
щенията е изпратен влак с бутащ помощен ло-
комотив, неприкачен към влака, движението
на останалите влакове започва само след уста-
новяване на писмена връзка между двете гари
за освобождаване на междугарието или след
възстановяване на съобщенията.
Чл. 181. (1) След възстановяване на съобще-
нията дежурният ръководител движение в гара-
та, от която заминават влаковете в посока срещу
километража, уведомява съседната гара и вла-
ковия диспечер със следната телефонограма: